Promjene u vjerskom krajoliku Sjedinjenih Država
Amerikancima, čini se, odgovaraju promjene.  Ne samo da mjenjaju poslove, gradove u kojima žive, nego i, prema najnovijim istraživanjim
Religija je u Americi vrlo konkurentno i fluidno tržište. Forum o vjeri i javnom životu centra Pew proveo je istraživanje medju 35 tisuća odraslih Amerikanaca, i došao do zaključka da je više od 40 posto Amerikanaca promijenilo svoju vjeru ili su postali ateisti. Nastavljajući dvadestogodišnji trend, tradicionalne protestantske crkve izgubile su najviše članova. U poredjenju s tim, broj evangelističkih protestanata se povećao. Ovi fundamentalistički kršćani sada čine najveću vjersku zajednicu u zemlji. Nešto više od jedne četvrtine svih odraslih stanovnika Sjedinjenih Država, nazivaju sebe istinskim vjernicima. No, ovo je istraživanje pokazalo da protestanti čine samo 51 posto svih Amerikanaca, potvrdjujući da su Sjedinjene Države na rubu da postanu zemlja u kojoj prostestanti čine manjinu. John Ghreen, jedan od autora ovog istraživanja, kaže da ta činjenica ima ozbiljne implikacije po američku kulturu i politiku: "Mnoge vrijednosti i institucije američkog društva temelje se na tradicijima protestantizma, naročito tradicionalnog protestantizma. I kako te zajednice budu zamjenjene, mogli bismo vidjeti i promjenu u tim institucijama i kulturi na kojoj se baziraju. To ne znači nužno da će te promjene biti loše, dapače, neki aspekti mogli bi biti dobri, ali će situacija zasigurno biti drugačija nego u prošlosti". Iako je dobar broj američkih katolika takodjer napustio svoju vjeru – ovo istraživanje pokazuje da su oko 10 posto svih Amerikanaca bivši katolici- imigracijski trendovi su pomogli da se broj katolika održi stalnim. Sa neproporcinalno velikim brojem katoličkih hispanjolaca koji imigriraju u Sjedinjene Države, katolička je crkva druga po veličini, i njeni članovi čine nešto manje od jedne četvrtine odraslog američkog stanovništva. Oko jedne trećine američkih katolika su latinoameričkog podrijetla. Kao i sa ostalim grupama, tako i oni koji se ne opredjeljuju ni za jednu vjeru dobijaju i gube u brojevima. Ali, na svakog jednog ateista koji se odluči pridružiti nekoj vjerskoj zajednici, tri se vjernika odluče istupiti iz vjerske zajednice i postati ateisti. Skoro jedna trećina atesita su mladi ljudi. Svaki četvrti sudionik ovog istraživanja u dobi izmedju 18 i 29 godina rekao je da ne pripada nijednoj vjerskoj skupini. John Green misli da je to jednostavno dio odrastanja: "Mladi ljudi, kada napuste domove svojih roditelja, zauzeti su pronalaženjem samih sebe općenito, a ne samo svoje vjerske pripadnosti. Oni pokušavaju donjeti odluke o karijeri, obitelji, gdje žele živjeti i slično. U takvoj situaciji mnogi ljudi, čak i oni koji su prilično pobožni, drže se podalje od organizirane religije. Dakle jedan od razloga je i životni ciklus – mladi su ljudi u tranzicijskom djelu tog ciklusa, i ta tranzicija uključuje i vjeru. Takodjer, postoji i veći broj opcija koje su pred njima, budući da je američko društvo toliko raznoliko". Te razlicite opcije uključuju i religije koje su relativno nove u Sjedinjenim Državama, kaže Luis Lugo, director Foruma za vjerski i javni život pri centru Pew:"Postoje pokazatelji da će se broj pristaše ovih svjetskih religija, poput budizma, islama, hinduizma i slično, nastaviti povećavati u Sjedinjenim Državama. Trenutno oni čine 5 posto stanovništva ove zemlje, što nije beznačajno. Broj se očigledno povećava, i mi znamo da čak i manji postotak ljudi koje zajednica vidi kao nove i različite može potaknuti razgovor, i to ne samo u političkim krugovima". Forum centra Pew ima u planu popratiti ovo istraživanje analizom istih podataka koncentrirajući se na vjerovanju i vjerskim običajima Amerikanaca, te njihovim društvenim i političkim stavovima.